Inside Out iku filem animasi 3D Amerikah ajénre drama-kemidhi penjelajahan taun 2015 sing diprodhuksi Pixar Animation Studios lan dibabar Walt Disney Pictures. Kanthi sutradara Pete Docter lan mitra sutradara Ronnie del Carmen. Naskahé dianggit Dokter, Meg LeFauve lan Josh Cooley saka caritané Docter and del Carmen. Filem iki njupuk latar sajeroning pikirané bocah wedhok ajeneng Riley Andersen (Kaitlyn Dias), sing émosi cacah 5 dipersonifikasi—Pirena (Amy Poehler), Duhkita (Phyllis Smith), krodha (Lewis Black), Ajrih (Bill Hader), lan Jijik (Mindy Kaling)—nyoba ngatur uripé dhèwèké nalika wong tuwané (Diane Lane lan Kyle MacLachlan) pindah saka Minnesota ning San Francisco lan dhèwèké kudu nyesuaiaké kukuban anyaré.